
Condecoracion Real 2024 
18 CIUDADANO DI PAIS ARUBA A RICIBI UN 
CONDECORACION REAL PA NAN ESFUERSO Y 
DEDICACION BOLUNTARIO HA PAIS ARUBA 


Diabierna 26 di april, un dia prome cu Dia di 
Rey, 18 ciudadano di pais Aruba a ricibi un 
Condecoracion di Rey Willem Alexander. E 
momento aki, ta conoci como Ocasion General, 
y ta relaciona cu e cumpleaño di Su Mahestad, 
Rey Willem-Alexander, cu ta esun cu ta otorga 
e condecoracion na e personanan cu a duna un 
contribucion special na e sociedad. Riba e mainta 
aki, 16 di e condecoradonan tabata presente pa 
ricibi nan Condecoracion Real di Gobernador di 
Aruba, señor Alfonso Boekhoudt, kende a splica 
dicon e personanan aki a bin na remarke pa un 
reconocemento asina importante. 


Prome Minister Evelyn Wever-Croes a splica cu 

ya pa algun aña, Gobierno ta poniendo mas publicidad na e 
tema importante aki, mirando cu na Aruba tin hopi hende cu ta 
haci un of mas trabou boluntario, banda di nan mesun trabou. 


E personanan aki, ta esnan cu ta bin na remarke pa ricibi e 
Condecoracion Real, como gradecimento pa nan esfuerso pa 
yuda boluntariamente: 


“Officier in de Orde van Oranje-Nassau' 
Señora Nicole Lucia Maria Hoevertsz 


‘Ridder in de Orde van Oranje-Nassau’: 

Señor Hendrikus Antonio Eldemiro van Gaalen 
Seftor Ricardo Omar Gogorza 

Sefior Gerard Leendert van Vliet 

Señora Annemarie Johanna van Vliet-Melchers 


“Lid in de Orde van Oranie-Nassau”: 
Sefior Ronald Paul van den Berg 
Señor Hugh Drummond Connor 
Señora Désirée Geneviéve Croes 


Señora Jeanette Violette Ivony Croes-Fingal 
Señora Swinda Martha Claire Dumfries 
Señora Martha Esmeralda Gomez-Winterdaal 
Señora Mirtha Maria Cabrini de Haseth-Bislik 
Señor Edgard Cristobal Kelkboom 

Señora Wilma Valeria Kuiperi-Jansen 

Señora Gertruida Margarita Lampe-Jansen 
Señora Helena Carmen Maduro 

Señor Robert Anthony Reeberg 

Señor Dionisio Fecito Richardson 


"Mi ta felicita tur e 18 ciudadanonan aki cu e reconocemento 
importante aki, y gradici nan pa ta un persona ehemplar 
den nos sociedad. Tambe mi ta gradici tur esnan cu a wak 
e gran esfuerso di e personanan aki, nominando nan pa e 
Condecoracion Real. Pa nos como mandatario di pais Aruba, 
e ta un honor y orguyo pa sa cu nos tin hendenan riba e isla 
aki, cu tin un curason grandi pa duna di nan mes, sin tin niun 
beneficio a cambio. P'esey mi ta pidi tur ciudadano pa sigui 
trece e nombernan aki dilanti, pa asina tur esnan cu ta duna di 
nan mes pa yuda riba un base boluntario, ricibi nan merecido 
reconocemento. Hopi danki y masha pabien", Prome Minister 
a expresa. m 

Prome Minister Evelyn Wever-Croes: 


PROME MINISTER A REUNI CU DOW RIBA 
PROYECTONAN ANDANDO 


E aña aki Gobierno tin mas fondo disponibel pa asfalta 


Diahuebs mainta 25 di april, Prome Minister Evelyn Wever- 
Croes a reuni na DOW cu e director y su ekipo di profesional 
riba diferente tema cu tin pendiente. DOW ta un departamento 
importante y crucial den desaroyo di pais Aruba den loke ta 
trata careteranan y planficacion. 


Mirando cu e aña aki Gobierno tin mas fondo disponibel pa 
asfalta por mira tambe cu tin mas proyecto andando. Esaki ta 
bin cu su retonan, pasobra e capacidad na Aruba en general 
no ta asina grandi, y tin biaha un proyecto por keda pega, pero 
awo e retonan ey ta soluciona y ta bay continua cu e trabounan 
di asfalt rond di Aruba. 


Na e momentonan aki e proyecto di reconstruccion di caminda 
di High Rise Hotel a inicia, y asina otronan lo sigui na e 
debido tempo. Tin diferente criterio cu ta wordo mira prome cu 
reparti e trabounan den e districtonan rond di Aruba. Ta mira 
e necesidad, e careteranan mas frecuenta, esnan cu tin mas 
tempo wardando y ta mira cuanto cas tin den e vecindario. 


Tambe durante e reunion a trata e tema importante di RWZI, 
no solamente e plantanan na Bubali, sino tambe RWZI 
Parkietenbos y RWZI Zeewijk. A papia riba e retonan cu tin cu 
esakinan y e importancia y e urgencia cu tin pa e privatisacion. 


E ley ta na Parlamento awor aki y ta spera cu pronto por yega 
na privatisa e plantanan y asina esakinan lo bay den man di 
un compania estatal cual ta e compania Utilities. E compania 
estatal aki si tin e forsa y e capacidad financiero pa haci e 
inversion necesario pa alivia e situacion actual. 


E mandatario a indica cu ya den pasado Gobierno a purba di 
pone den e presupuesto 16 miyon florin pa inverti den RWZI, 
pero bou presion di e CAft (College Aruba financieel toezicht), 
Gobierno mester a kit'e debi na e situacion financiero di pais 
Aruba. “Pa evita esey ta bay privatisa e planta, y aki cu DOW 
nos ta haciendo tur preparacion. Aparte di esey tambe a papia 
di e desaroyo di pais Aruba en general y nos a toca tur e 
temanan importante y relevante unda DOW mester di sosten 
di Gobierno pa por cumpli cu nan”, Prome Minister a expresa. 


MAT BV 


Mi Voz Ta Bo Voz 


Fundacion Mi Voz Ta Bo Voz, Comision Nacional di Abuso Sexual di Mucha 
y Gobierno di Aruba ta presenta: 


A 
Conscientisacion y Prevencion di 


Abuso di Mucha 


erg: 
Drs. Melva Croes-Yanez | NeuroPsycholoog 
Dr. Audrey Khan | Klinische Psycholoog 
Sra. Magali Maduro | Directora Bureau Sostenemi 
Sra. Omaira Britten | Poeta 

Education Symposium cual e tema di e afia aki tabata "Ban 
Planta!". Un evento sumamente interesante elaborando ariba 
e importancia di fomenta un Aruba mas autosuficiente. 


Durante e evento varios orador a hiba palabra, incluyendo 
Sra. Astrid Britten, Directora di Biblioteca Nacional, Sr. Rendell 
de Kort di Cornerstone Economics, Sra. Roselinde Barros 
di Living Soil Agro Consultancy y Sr. Gregory Fung-A-Fat di 
United Farmers. Cada uno a enfoca ariba diferente aspecto 
di plantamento, entre otro, sosten comunitario, cuminda local 
como parti di nos cultura, impacto ambiental y mucho mas. 
Hunto cu Santa Rosa a organisa algun charla di Sustainable 
Education Symposium den siman pa asina studiantenan tambe 
siña tocante sector primario na Aruba. 


a. “ 


Aruba ta dependiente di importacion, cu ta haci nos isla 
vulnerabel na fluctuacionnan economico rond mundo. E tema 
di "Ban Planta" no ta solamente tocante agricultura pero ta 
representa un compromiso mas amplio pa aumenta resiliencia 
y siguridad di alimentacion di nos pais contra cambio climatico 
y incertidumbre economico. 


"Cada simia planta ta un paso pa sigura nos futuro," Minister 
Arends a remarca, notando e importancia di combina sabiduria 
ancestral cu tecnologia moderno pa forma un caminda 
sostenibel pa Aruba. 


Ministerio di Naturalesa ta felicita e ekipo di Biblioteca Nacional, 
Santa Rosa y tur e participantenan di e simposio pa nan 
contribucion den fomenta un cultura di agricultura sostenibel. 

DIABERNA MERDIA MINISTER DI TURISMO Y 
SALUD PUBLICO SR. DANGUI ODUBER TAWATA 
INVITA NA UN CEREMONIA PRIVA DI FAMIA DI 

SRA. SWINDA DUMFRIES 


Sra. Dumfries ta labora na JGZ, Directie 
Volksgezondheid Aruba (DVG) y awe a ricibi “vn (AN 
condecoracion for di Gobernador Alfonso ə A 
Boekhoudt den nomber di Rey Willem zı 
Alexander pa su esfuerso y dedicacion 
boluntario na pais Aruba. En especial pa sra. | 
Dumfries su trabou comunitario pa Aruba su | 
muchanan y hobenan riba e tereno di salud. 
Minister Dangui Oduber a pasa expresa su 
gratitud pa e bunita trabou boluntario cu Sra. 
Dumfries a bin ta haci pa hopi aña. 


Ta di remarka cu gobierno ta pone hopi 
importancia na e condecoracion aki, mirando 
cu Aruba tin hopi persona cu ta haci trabounan 
boluntario, banda di nan trabou principal y 
sigur ta pa gracidici cada un di nan pa nan 
esfuerso y e trabou bunita di boluntad. 


Minister Dangui Oduber ta felicita tur e 18 
personanan cu a ricibi e reconocemento 
awe y sigur kier gradici especialmente dos 
persona cu a ricibi lid in the orde van Oranje- 
Nassau : Sra. Swinda Martha Claire Dumfries 
y Sr. Señor Dionisio Fecito Richardson 
pa nan trabou den salud publico y pa nan 
reconomento ehemplar den nos comunidad. 


Finalmente, como Minister di Turismo y 
Salud Publico eta un honor pa reconoce y 
duna merecidamente hendenan asina cu ta 
pone nan curason y dedicacion di nan mes 
pa yuda otro den communidad di Aruba. 


Hopi danki pa e bunita trabou di curason. 

Minister dı Turismo y Salud Publico 
Dangul Oduber 


Gabinete Wever-Croes 


Pa cada ciudadano di nos pais, Arte di Muraya 
na San Nicolas ta un recordatorio, cu hunto nos 
por cambia e ordinario den algo extraordinario. 
Laga nos admira e artenan aki cu curasonnan 
habri, permitiendo e beyesa di e murayanan 
activa nos imaginacion y inspira nos pa crea un 
pais mas colorido, bunita y conecta. 


2024 


AÑA DI STABILIDAD Y PROSPERIDAD 


